สนท.อ่านประกาศคณะราษฎรที่หอศิลปฯ หลังกิจกรรมเพนกวินยังถูกนอกเครื่องแบบตาม
สหภาพนักเรียน นิสิต นักศึกษาแห่งประเทศไทย จัดกิจกรรมอ่านประกาศคณะราษฎร ฉบับที่ 1 บนสกายวอล์คหน้าหอศิลป์ฯกรุงเทพ ภายหลังจากเลิกกิจกรรมตำรวจนอกเครื่องแบบยังได้ขับรถติดตาม24 มิ.ย.2563 เวลาประมาณ 17.00 น. ก่อนที่สหภาพนักเรียน นิสิต นักศึกษาแห่งประเทศไทย (สนท.) จะเริ่มกิจกรรมอ่านคำประกาศคณะราษฎร ฉบับที่ 1 ตำรวจจากสน.ปทุมวัน ที่วางกำลังอยู่บริเวณสกายวอล์คหน้าหอศิลปวัฒนธรรมกรุงเทพได้ประกาศให้นักข่าวที่มารอทำข่าวต้องยืนแยกจากกลุ่มที่ทำกิจกรรม หากกลุ่มที่ทำกิจกรรมมีการฝ่าฝืนกฎหมายแล้วผู้สื่อข่าวยืนปะปนอยู่ด้วย ตำรวจจะแยกไม่ออก หลังประกาศตำรวจได้นำรั้วมากั้นไว้นอกจากนั้นยังได้แจ้งทศพร เสรีรักษ์ ที่เดินทางมาร่วมกิจกรรมกับผู้ที่เข้าร่วมกิจกรรมอื่นๆว่าขณะนี้ พ.ร.ก.ฉุกเฉินฯ ยังไม่ได้ยกเลิก และให้มีการเว้นระยะห่างทางสังคมด้วยเพื่อป้องกันการระบาดของโควิด-19 หากมีการกระทำที่อาจจะเสี่ยงต่อการติดโควิด-19 จะเป็นความผิดตาม พ.ร.ก.ฉุกเฉินฯเมื่อใกล้ถึงเวลา 18.00 น. พริษฐ์ชิวารักษ์ และนักกิจกรรมจาก สนท. นำป้ายไวนิลมากาง จากนั้นจึงได้อ่านคำประกาศคณะราษฎร ฉบับที่ 1เมื่ออ่านจบแล้ว พริษฐ์ได้ประกาศยุติกิจกรรมลงนอกจากกลุ่มที่มาร่วมกิจกรรมอ่านประกาศคณะราษฎรแล้วในบริเวณใกล้เคียงยังมีกลุ่มคน 7 คน มายืนถือป้ายรณรงค์ เช่น ขอความสงบให้พวกเราทำมาหากิน หยุดความขัดแย้ง เดินหน้าทำมาหากิน เป็นต้นหลังเสร็จกิจกรรมพริษฐ์ เล่าว่ามีเจ้าหน้าที่นอกเครื่องแบบขับรถติดตามประกบขณะเดินทางกลับ และยังกล่าวอีกว่าตนได้รับแจ้งจากคนรู้จักว่ามีคำสั่งมาว่าให้อุ้มตนเองเช่นเดียวกับกรณีที่มีเจ้าหน้าที่จะเข้าจับกุมภายหลังจากเสร็จกิจกรรมในตอนเช้าวันเดียวกันนี้ ซึ่งในกรณีของปิยรัฐได้เดินทางเข้ามอบตัวที่ สน.ชนะสงคราม แล้วเมื่อทราบว่าตนมีหมายจับ
สหภาพนักเรียน นิสิต นักศึกษาแห่งประเทศไทย จัดกิจกรรมอ่านประกาศคณะราษฎร ฉบับที่ 1 บนสกายวอล์คหน้าหอศิลป์ฯ กรุงเทพ ภายหลังจากเลิกกิจกรรมตำรวจนอกเครื่องแบบยังได้ขับรถติดตาม24 มิ.ย.2563 เวลาประมาณ 17.00
พริษฐ์ ชิวารักษ์,มัลติมีเดีย,ปนัสยา สิทธิจิรวัฒนกุล,88 ปี คณะราษฎร,หอศิลปวัฒนธรรมกรุงเทพ